BEGRUNDELSE

1. BAGGRUND FOR FORSLAGET

Det har høj prioritet for Kommissionen at sikre, at den gældende EU-ret er ajourført og egnet til formålet. Europa-Parlamentet, Rådet og Kommissionen var allerede i den interinstitutionelle aftale af 16.12.2003 om bedre lovgivning[1] enige om, at EU-rettens omfang skulle reduceres ved at ophæve retsakter, der ikke længere fandt anvendelse. Disse retsakter skulle fjernes fra den gældende EU-ret for at forbedre gennemsigtighed og give EU's borgere og medlemsstater en højere grad af sikkerhed.

Dette er i overensstemmelse med Kommissionens politik om målrettet regulering. I sin meddelelse af juni 2014 om "programmet for målrettet og effektiv regulering (REFIT): Status og udsigter for fremtiden"[2] skrev Kommissionen, at den var i gang med at gennemgå gældende ret med hensyn til politimæssigt og retligt samarbejde i straffesager for at identificere de retsakter, der kan ophæves med den begrundelse, at den i traktaterne fastsatte overgangsperiode er udløbet.

Kommissionen er nu færdig med sin vurdering af de retsakter, der vedrører frihed, sikkerhed og retfærdighed, herunder den tidligere tredje søjle i EU-retten. En række retsakter, som er blevet vedtaget i de seneste årtier, er ikke længere relevante. Det er de ikke længere på grund af deres midlertidige natur eller på grund af, at deres indhold er blevet erstattet af senere retsakter. Af hensyn til retssikkerheden foreslår Kommissionen, at de foranstaltninger, der henvises til i dette forslag, tilbagekaldes af Europa-Parlamentet eller Rådet.

I. Rådets fælles aktion 96/610/RIA[3] oprettede et register over sagkundskab med hensyn til bekæmpelse af terrorisme for at gøre sagkundskaben let tilgængelig for organer i alle medlemsstaterne og på den måde øge medlemsstaternes mulighed for at bekæmpe terrorisme. Den fælles aktion blev forældet, efter at Rådets afgørelse 2009/371/RIA[4] overdrog til Europol at støtte og styrke medlemsstaternes kompetente myndigheders indsats for og deres indbyrdes samarbejde om at forebygge og bekæmpe terrorisme og Rådets afgørelse 2008/615/RIA[5] (den såkaldte Prümafgørelse) indførte en ny ramme for grænseoverskridende samarbejde om bekæmpelse af terrorisme.

II. Rådets fælles aktion 96/699/RIA[6] om udveksling af oplysninger om kemiske narkotikaprofiler for at forbedre bekæmpelse af narkotikahandel. Den fælles aktion blev forældet ved ikrafttrædelsen af Rådets afgørelse 2009/371/RIA[7] om oprettelse af Europol, som har integreret den tidligere narkotikaenhed, og af konventionen om gensidig retshjælp i straffesager mellem Den Europæiske Unions medlemsstater[8], som muliggør et bredere samarbejde mellem medlemsstaterne på narkotikaområdet.

III. Rådets fælles aktion 96/747/RIA[9] har til formål at styrke samarbejdet mellem medlemsstaternes retshåndhævende myndigheder ved at yde støtte til samarbejde om bekæmpelse af kriminalitet på tværs af EU. Den fælles aktion blev forældet, efter at Rådets afgørelse 2009/371/RIA[10] overdrog til Europol at udvikle medlemsstaternes kompetente myndigheders specialviden om efterforskningsprocedurer og tilbyde de nationale myndigheder rådgivning i forbindelse med sådan efterforskning. Endvidere traf medlemsstaternes ledere af Europols nationale enheder (HENU) den 16. februar 2012 afgørelse om at lukke det register, der blev oprettet ved fælles aktion 96/747/RIA, efter Europols udvikling af Europols ekspertplatform.

IV. Rådets fælles aktion 96/750/RIA[11]om tilnærmelse af lovgivning og praksis med henblik på bekæmpelse af narkotikamisbrug og bekæmpelse af ulovlig narkotikahandel. Den fælles aktion blev forældet ved ikrafttrædelsen af konventionen om gensidig retshjælp i straffesager mellem Den Europæiske Unions medlemsstater[12], som skaber mulighed for et tættere samarbejde mellem medlemsstaterne om narkotikapolitik og Rådets rammeafgørelse 2004/757/RIA[13] om mindsteregler for strafbare handlinger i forbindelse med ulovlig narkotikahandel og straffene herfor, som fastsætter striksere regler for definitionerne af og sanktionerne for visse strafbare handlinger på narkotikaområdet.

V. Rådets fælles aktion 97/339/RIA[14] muliggjorde samarbejde og bemyndigede udveksling af oplysninger om store begivenheder mellem medlemsstaterne, så de kan bevare den offentlige orden og forebygge lovovertrædelser. Den fælles aktion blev forældet, efter at Rådets afgørelse 2008/615/RIA[15] (den såkaldte Prümafgørelse) indførte en ny ramme for samarbejde om at bevare den offentlige orden og sikkerhed ved større begivenheder og om udveksling af oplysninger. Ydermere indførte Rådets afgørelse 2002/348/RIA[16] og 2007/412/RIA[17] nationale kontaktpunkter for fodboldinformation, som skal koordinere og lette internationalt politisamarbejde og udveksling af oplysninger i forbindelse med fodboldkampe med en international dimension.

VI. Rådets fælles aktion 97/372/RIA[18] sigtede mod at øge udvekslingen af oplysninger og efterretninger mellem toldmyndighederne og andre retshåndhævende myndigheder, navnlig om narkotika. Den fælles aktion blev forældet ved ikrafttrædelsen af Napoli-konventionen[19], som fastsætter mere detaljerede regler for gensidig bistand og samarbejde mellem medlemsstaterne med henblik på at forebygge og afsløre overtrædelser af de nationale toldbestemmelser samt retsforfølge og straffe overtrædelser af fællesskabets og medlemsstaternes toldbestemmelser. Endvidere forøgede Rådets afgørelse 2009/917/RIA[20] effektiviteten af toldmyndighedernes samarbejde og kontrolprocedurer ved at oprette et toldinformationssystem med henblik på at forebygge, efterforske og retsforfølge overtrædelser af fællesskabets told- og landbrugslovgivning. Derudover overdrog Rådets afgørelse 2009/317/RIA opgaver til støtte for toldsamarbejdet til Europol.

VII. Rådets fælles aktion 98/427/RIA[21] om god praksis i forbindelse med gensidig retshjælp i straffesager blev forældet ved ikrafttrædelsen af konventionen om gensidig retshjælp i straffesager mellem Den Europæiske Unions medlemsstater[22], som giver mulighed for et bredere samarbejde mellem medlemsstaterne i straffesager.

VIII. Rådets retsakt af 3. december 1998 om vedtagelse af vedtægten for Europols personale[23] finder anvendelse på personale, der er ansat ved Europol før ikrafttrædelsen af Rådets afgørelse 2009/371/RIA. Imidlertid er de gældende ansættelseskontrakter snart ved at udløbe, hvilket betyder, at denne vedtægt forældes. Overgangsforanstaltningerne i nærværende forslag sikrer, at disse ansættelseskontrakter fortsat er omfattet af ovennævnte retsakt indtil deres udløb.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Dialogen om identifikation af retsakter fra den tidligere tredje søjle i EU-retten, som var blevet forældede, fandt sted i 2014 mellem Kommissionen og repræsentanter for medlemsstaterne og for Rådets Generalsekretariat i Gruppen af Formandskabets venner, som var blevet sat til at undersøge alle de problemer, der er i forbindelse med udløbet af den femårige overgangsperiode, der er fastsat i artikel 10 i protokol 36 til traktaterne.

3. JURIDISKE ASPEKTER AF FORSLAGET

Oversigt over de foreslåede foranstaltninger Forslaget ophæver en række retlige foranstaltninger inden for den tidligere tredje søjle i EU-retten, som er blevet forældet.

Retsgrundlag Retsgrundlaget for at ophæve Rådets fælles aktion 96/610/RIA er artikel 87, stk. 2, litra c), i traktaten om Den Europæiske Unions funktionsmåde. Retsgrundlaget for at ophæve Rådets fælles aktion 96/699/RIA er artikel 87, stk. 2, i traktaten om Den Europæiske Unions funktionsmåde. Retsgrundlaget for at ophæve Rådets fælles aktion 96/747/RIA er artikel 88, stk. 2, litra a), i traktaten om Den Europæiske Unions funktionsmåde. Retsgrundlaget for at ophæve Rådets fælles aktion 96/750/RIA er artikel 83, stk. 1, og artikel 87, stk. 2, i traktaten om Den Europæiske Unions funktionsmåde. Retsgrundlaget for at ophæve Rådets fælles aktion 97/339/RIA er artikel 87, stk. 2, i traktaten om Den Europæiske Unions funktionsmåde. Retsgrundlaget for at ophæve fælles aktion 97/372/RIA er artikel 87, stk. 2, i traktaten om Den Europæiske Unions funktionsmåde. Retsgrundlaget for at ophæve Rådets fælles aktion 98/427/RIA er artikel 82, stk. 1, i traktaten om Den Europæiske Unions funktionsmåde. Retsgrundlaget for at ophæve Rådets retsakt af 3. december 1998 om vedtægten for Europols personale er artikel 88, stk. 2, i traktaten om Den Europæiske Unions funktionsmåde. Nærheds- og proportionalitetsprincippet De foranstaltninger, der er omfattet af dette forslag, er enten forældede på grund af, at deres indhold er blevet erstattet af senere retsakter, eller fordi de ikke længere er relevante på grund af deres midlertidige natur. Ophævelsen af disse foranstaltninger er derfor i overensstemmelse med nærheds- og proportionalitetsprincippet. Det er EU-lovgiveren, der skal vedtage de nødvendige foranstaltninger med henblik herpå.

Valg af instrument

Foreslået reguleringsmiddel: Europa-Parlamentets og Rådets forordning.

Af artikel 88, stk. 2, i traktaten om Den Europæiske Unions funktionsmåde fremgår det, at Europa-Parlamentet og Rådet ved forordning fastlægger Europols struktur, funktionsmåde, indsatsområde og opgaver. En forordning er derfor den korrekte form for retsakt for at gennemføre denne bestemmelse i den primære ret.

4. VIRKNINGER FOR BUDGETTET

Forslaget har ingen virkninger for budgettet.

2014/0339 (COD)

Forslag til

EUROPA-PARLAMENTETS OG RÅDETS FORORDNING

om ophævelse af visse retsakter på området politisamarbejde og retligt samarbejde i straffesager

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 82, stk. 1, artikel 83, stk. 1, artikel 87, stk. 2, og artikel 88, stk. 2,

under henvisning til forslag fra Europa-Kommissionen[24],

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure, og

ud fra følgende betragtninger:

(1) Større gennemsigtighed i EU-retten er et væsentligt led i den strategi for bedre lovgivning, som EU-institutionerne er i gang med at gennemføre. I den forbindelse bør retsakter, som ikke længere tjener noget formål, fjernes fra gældende lovgivning.

(2) En række af de retsakter, der er vedtaget på området politisamarbejde og strafferetligt samarbejde i straffesager, er blevet forældede på grund af deres midlertidige natur eller på grund af, at indholdet af dem er blevet overtaget af efterfølgende retsakter, selv om de ikke er blevet ophævet.

(3) Rådets fælles aktion 96/610/RIA[25] oprettede et register over sagkundskab med hensyn til bekæmpelse af terrorisme for at gøre sagkundskaben let tilgængelig for organer i alle medlemsstaterne. Den fælles aktion blev forældet, efter at Rådets afgørelse 2009/371/RIA[26] overdrog til Europol at støtte og styrke medlemsstaternes kompetente myndigheders indsats for og deres indbyrdes samarbejde om at forebygge og bekæmpe terrorisme og Rådets afgørelse 2008/615/RIA[27] indførte en ny ramme for grænseoverskridende samarbejde om bekæmpelse af terrorisme.

(4) Med Rådets fælles aktion 96/699/RIA[28] blev Europols Narkotikaenhed udpeget til at være den myndighed, hvortil medlemsstaterne skal fremsende oplysninger om kemiske profiler. Den fælles aktion blev forældet ved ikrafttrædelsen af Rådets afgørelse 2009/371/RIA[29] og af konventionen om gensidig retshjælp i straffesager medlemsstaterne[30].

(5) Rådets fælles aktion 96/747/RIA[31] har til formål at styrke samarbejdet mellem medlemsstaternes retshåndhævende myndigheder ved at oprette et register over områder med særlig sagkundskab, færdigheder eller viden. Den fælles aktion blev forældet ved ikrafttrædelsen af Rådets afgørelse 2009/371/RIA, som overdrog Europol opgaven med at udvikle medlemsstaternes kompetente myndigheders specialviden om efterforskningsprocedurer og tilbyde rådgivning i forbindelse med sådan efterforskning.

(6) Rådets fælles aktion 96/750/RIA[32] har til formål at styrke samarbejdet mellem medlemsstaternes relevante myndigheder i bekæmpelsen af narkotikamisbrug og at opfordre medlemsstaterne til at tilnærme deres lovgivning og praksis med henblik på at gøre dem indbyrdes forenelige i det omfang, det er nødvendigt, for at forebygge og bekæmpe ulovlig narkotikahandel i Unionen. Den fælles aktion blev forældet ved ikrafttrædelsen af konventionen om gensidig retshjælp i straffesager mellem Den Europæiske Unions medlemsstater og af Rådets rammeafgørelse 2004/757/RIA[33].

(7) Rådets fælles aktion 97/339/RIA[34] tillod samarbejde og bemyndigede udveksling af oplysninger om store begivenheder mellem medlemsstaterne, som et stort antal mennesker fra en eller flere medlemsstater deltager i, så de kan bevare den offentlige orden, beskytte mennesker og deres ejendom og forebygge lovovertrædelser. Den fælles aktion blev forældet ved ikrafttrædelsen af Rådets afgørelse 2008/615/RIA[35], 2002/348/RIA[36] og 2007/412/RIA[37], som fastsatte nye regler for udveksling af ikkepersonlige og personlige oplysninger og andre former for samarbejde om at bevare den offentlige orden og sikkerhed ved større begivenheder.

(8) Rådets fælles aktion 97/372/RIA[38] sigtede mod at øge udvekslingen af oplysninger og efterretninger mellem toldmyndighederne og andre retshåndhævende myndigheder, navnlig om narkotika. Den fælles aktion blev forældet ved ikrafttrædelsen af Rådets retsakt 98/C 24/01[39] om udarbejdelse af Napoli-konventionen, som indførte detaljerede regler om gensidig bistand og samarbejde mellem medlemsstaterne med henblik på at forebygge og afsløre overtrædelser af de nationale toldbestemmelser, af Rådets afgørelse 2009/917/RIA[40], som øgede effektiviteten af toldmyndighedernes samarbejde og kontrolprocedurer ved at oprette et toldinformationssystem, og af Rådets afgørelse 2009/371/RIA, som overdrog opgaver til støtte for toldsamarbejdet til Europol.

(9) Rådets fælles aktion 98/427/RIA[41] om god praksis i forbindelse med gensidig retshjælp i straffesager med henblik på at udveksle god praksis for udførelse af begæringer om gensidig retshjælp i straffesager mellem medlemsstaterne. Den fælles aktion er blevet forældet. Den er aldrig blevet revideret og er de facto ikke længere relevant efter ikrafttrædelsen af konventionen om gensidig retshjælp i straffesager mellem medlemsstaterne.

(10) Rådets retsakt 1999/C 26/07[42] er stadig gældende for personale, der er ansat ved Europol før ikrafttrædelsen af Rådets afgørelse 2009/371/RIA. Imidlertid er de gældende ansættelseskontrakter snart ved at udløbe, hvilket betyder, at denne vedtægt forældes.

(11) Af hensyn til retssikkerheden og klarheden bør disse forældede fælles aktioner og Rådets retsakter ophæves.

(12) Eftersom formålet med denne forordning, nemlig at ophæve en række forældede EU-retsakter inden for området politisamarbejde og strafferetligt samarbejde i straffesager, ikke kan nås af medlemsstaterne alene, men kun på unionsniveau, opfylder forordningen kravene om overholdelse af nærhedsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.

(13) I medfør af artikel 1 i protokol nr. 22 om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i vedtagelsen af denne forordning.

(14) I medfør af artikel 1 og 2 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol deltager disse medlemsstater ikke i vedtagelsen af denne forordning —

VEDTAGET DENNE FORORDNING:

Artikel 1 Ophævelse af forældede retsakter

Fælles aktion 96/610/RIA, 96/699/RIA, 96/747/RIA, 96/750/RIA, 97/339/RIA, 97/372/RIA, 98/427/JHA og Rådets retsakt 1999/C 26/07 ophæves.

Artikel 2 Overgangsbestemmelser

Ansættelseskontrakter indgået efter Rådets retsakt 1999/C 26/07 er fortsat reguleret af denne.

Artikel 3

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[1] EUT C 321 af 31.12.2003, s. 1.

[2] COM(2014) 368 final af 18.6.2014.

[3] Fælles aktion af 15. oktober 1996 vedtaget af Rådet på grundlag af artikel K.3 i traktaten om Den Europæiske Union om oprettelse og førelse af et register over sagkundskab med hensyn til bekæmpelse af terrorisme for at lette samarbejdet om bekæmpelse af terrorisme mellem Den Europæiske Unions medlemsstater (EFT L 273 af 25.10.1996, s. 1).

[4] Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37).

[5] Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 1).

[6] Rådets fælles aktion af 29. november 1996 vedtaget af Rådet på grundlag af artikel K.3 i traktaten om Den Europæiske Union vedrørende udveksling af oplysninger om kemiske narkotikaprofiler med det formål at forbedre samarbejdet mellem medlemsstaterne om bekæmpelse af narkotikahandel (EFT L 322 af 12.12.1996, s. 5).

[7] Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37).

[8] Konvention af 29. maj 2000 udarbejdet af Rådet i overensstemmelse med artikel 34 i traktaten om Den Europæiske Union om gensidig retshjælp i straffesager mellem Den Europæiske Unions medlemsstater.

[9] Rådets fælles aktion af 29. november 1996 vedtaget af Rådet på grundlag af artikel K.3 i traktaten om Den Europæiske Union vedrørende oprettelse og førelse af et register over særlig sagkundskab, viden og ekspertise med hensyn til bekæmpelse af international organiseret kriminalitet for at lette retshåndhævelsessamarbejdet mellem Den Europæiske Unions medlemsstater (EFT L 342 af 31.12.1996, s. 2).

[10] Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37).

[11] Rådets fælles aktion 96/750/RIA af 17. december 1996 vedtaget af Rådet på grundlag af artikel K.3 i traktaten om Den Europæiske Union vedrørende tilnærmelse af Den Europæiske Unions medlemsstaters lovgivning og praksis med henblik på bekæmpelse af narkotikamisbrug samt forebyggelse og bekæmpelse af ulovlig narkotikahandel (EFT L 342 af 31. december 1996, s. 6).

[12] Konvention af 29. maj 2000 udarbejdet af Rådet i overensstemmelse med artikel 34 i traktaten om Den Europæiske Union om gensidig retshjælp i straffesager mellem Den Europæiske Unions medlemstater og protokol til konventionen om gensidig retshjælp i straffesager mellem Den Europæiske Unions medlemsstater udarbejdet af Rådet i overensstemmelse med artikel 34 i traktaten om Den Europæiske Union (EFT C 326 af 21.11.2001).

[13] Rådets rammeafgørelse 2004/757/RIA af 25. oktober 2004 om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor (EUT L 335 af 11.11.2004, s. 8).

[14] Rådets fælles aktion af 26. maj 1997 vedtaget af Rådet på grundlag af artikel K.3 i traktaten om Den Europæiske Union vedrørende samarbejde om offentlig orden og sikkerhed (EFT L 147 af 5.6.1997, s. 1).

[15] Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 1).

[16] Rådets afgørelse 2002/348/RIA af 25. april 2002 om sikkerhed i forbindelse med internationale fodboldkampe (EFT L 121 af 8.5.2002, s. 1).

[17] Rådets afgørelse 2007/412/RIA af 12. juni 2007 om ændring af afgørelse 2002/348/RIA om sikkerhed i forbindelse med internationale fodboldkampe (EUT L 155 af 15.6.2007, s. 76).

[18] Rådets fælles aktion af 9. juni 1997 vedtaget af Rådet på grundlag af artikel K.3 i traktaten om Den Europæiske Union vedrørende forbedring af målretningskriterier, udvælgelsesmetoder mv. samt indsamling af told- og politioplysninger (EFT L 159 af 17.6.1997, s. 1).

[19] Rådets retsakt 98/C 24/01 af 18. december 1997 om udarbejdelse, på grundlag af artikel K.3 i traktaten om Den Europæiske Union, af konventionen om gensidig bistand og samarbejde mellem toldmyndighederne (EFT C 24 af 23.1.1998).

[20] Rådets afgørelse 2009/917/RIA af 30. november 2009 om brug af informationsteknologi på toldområdet (EUT L 323 af 10.12.2009, s. 20).

[21] Rådets fælles aktion 98/427/RIA af 29. juni 1998 vedtaget af Rådet på grundlag af artikel K.3 i traktaten om Den Europæiske Union om god praksis i forbindelse med gensidig retshjælp i straffesager.

[22] Konvention af 29. maj 2000 udarbejdet af Rådet i overensstemmelse med artikel 34 i traktaten om Den Europæiske Union om gensidig retshjælp i straffesager mellem Den Europæiske Unions medlemstater og protokol til konventionen om gensidig retshjælp i straffesager mellem Den Europæiske Unions medlemsstater udarbejdet af Rådet i overensstemmelse med artikel 34 i traktaten om Den Europæiske Union (EFT C 326 af 21.11.2001).

[23] EUT C 026 af 30.01.1999, s. 23.

[24] XXX

[25] Fælles aktion af 15. oktober 1996 vedtaget af Rådet på grundlag af artikel K.3 i traktaten om Den Europæiske Union om oprettelse og førelse af et register over sagkundskab med hensyn til bekæmpelse af terrorisme for at lette samarbejdet om bekæmpelse af terrorisme mellem Den Europæiske Unions medlemsstater (EFT L 273 af 25.10.1996, s. 1).

[26] Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37).

[27] Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 1).

[28] Rådets fælles aktion af 29. november 1996 vedtaget af Rådet på grundlag af artikel K.3 i traktaten om Den Europæiske Union vedrørende udveksling af oplysninger om kemiske narkotikaprofiler med det formål at forbedre samarbejdet mellem medlemsstaterne om bekæmpelse af narkotikahandel (EFT L 322 af 12.12.1996, s. 5).

[29] Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37)

[30] Konvention af 29. maj 2000 udarbejdet af Rådet i overensstemmelse med artikel 34 i traktaten om Den Europæiske Union om gensidig retshjælp i straffesager mellem Den Europæiske Unions medlemstater (EFT C 197 af 12.7.2000, s. 3) og protokol til konventionen om gensidig retshjælp i straffesager mellem Den Europæiske Unions medlemsstater udarbejdet af Rådet i overensstemmelse med artikel 34 i traktaten om Den Europæiske Union (EFT C 326 af 21.11.2001, s. 1).

[31] Fælles aktion af 29. november 1996 vedtaget af Rådet på grundlag af artikel K.3 i traktaten om Den Europæiske Union vedrørende oprettelse og førelse af et register over særlig sagkundskab, viden og ekspertise med hensyn til bekæmpelse af international organiseret kriminalitet for at lette retshåndhævelsessamarbejdet mellem Den Europæiske Unions medlemsstater (EFT L 342 af 31.12.1996, s. 2).

[32] Rådets fælles aktion 96/750/RIA af 17. december 1996 vedtaget af Rådet på grundlag af artikel K.3 i traktaten om Den Europæiske Union vedrørende tilnærmelse af Den Europæiske Unions medlemsstaters lovgivning og praksis med henblik på bekæmpelse af narkotikamisbrug samt forebyggelse og bekæmpelse af ulovlig narkotikahandel (EFT L 342 af 31. december 1996, s. 6).

[33] Rådets rammeafgørelse 2004/757/RIA af 25. oktober 2004 om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor (EUT L 335 af 11.11.2004, s. 8).

[34] Fælles aktion af 26. maj 1997 vedtaget af Rådet på grundlag af artikel K.3 i traktaten om Den Europæiske Union vedrørende samarbejde om offentlig orden og sikkerhed (EFT L 147 af 5.6.1997, s. 1).

[35] Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 1).

[36] Rådets afgørelse 2002/348/RIA af 25. april 2002 om sikkerhed i forbindelse med internationale fodboldkampe (EFT L 121 af 8.5.2002, s. 1).

[37] Rådets afgørelse 2007/412/RIA af 12. juni 2007 om ændring af afgørelse 2002/348/RIA om sikkerhed i forbindelse med internationale fodboldkampe (EUT L 155 af 15.6.2007, s. 76).

[38] Rådets fælles aktion af 9. juni 1997 vedtaget af Rådet på grundlag af artikel K.3 i traktaten om Den Europæiske Union vedrørende forbedring af målretningskriterier, udvælgelsesmetoder samt indsamling af told- og politioplysninger (EFT L 159 af 17.6.1997, s. 1).

[39] Rådets retsakt 98/C 24/01 af 18. december 1997 om udarbejdelse, på grundlag af artikel K.3 i traktaten om Den Europæiske Union, af konventionen om gensidig bistand og samarbejde mellem toldmyndighederne (Napoli-konventionen) (EFT C 24 af 23.1.1998).

[40] Rådets afgørelse 2009/917/RIA af 30. november 2009 om brug af informationsteknologi på toldområdet (EUT L 323 af 10.12.2009, s. 20).

[41] Rådets fælles aktion 98/427/RIA af 29. juni 1998 vedtaget af Rådet på grundlag af artikel K.3 i traktaten om Den Europæiske Union om god praksis i forbindelse med gensidig retshjælp i straffesager (EFT L 191 af 7.7.1998, s. 1).

[42] Rådets retsakt 1999/C 26/07 af 3. december 1998 om vedtagelse af vedtægten for Europols personale (EFT C 26 af 30.1.1999, s. 23).